Ilta kaukaisessa puutarhassa
Puutarhassa on valkoinen marmoriallas
 ja sen ympärillä tulipunaisia gladioluksia.
 Takana on korkea kukkula
 ylt’yleensä mustien orvokkien peitossa.
 Kaukaisten magnoliain tuoksu
 keinuu korkeitten palmujen alla,
 ja täplikkäät tiikerililjat värisevät.
 Tietä peittää valkoinen santa.
 Altaasta hehkuvat gladiolusten kuvat
 ja syöksyy korkea suihku
 kuultavanpunaisena laskevasta auringosta.
 Kohta on aivan pimeää!